Роўна год назад у Чачэрску пры гісторыка-этнаграфічным музеі за сродкі Гомельскага абласнога аддзялення Беларускага фонду міра (ахвяравана тысяча беларускіх рублёў) і за кошт уласных грашовых выдаткаванняў аддзела ідэалагічнай работы, культуры і па справах моладзі райвыканкама расчыніў дзверы музейны пакой, дзе захоўваюцца дзясяткі экспанатаў, што расказваюць пра падзеі 1986 года і звязаныя з той аварыяй наступствы. З яго адкрыццём у горадзе стала на адзін турыстычны аб’ект больш.